# metadata.dc.description.abstract[].value
El TSJC ha estimat parcialment un recurs interposat al seu dia pel Govern de Mariano Rajoy contra diverses resolucions del Departament d'Educació en matèria d'ús de llengües vehiculars en l'ensenyament. La sentència obliga a la Generalitat a adoptar mesures per garantir que tots els alumnes reben l'ensenyament de manera "efectiva i immediata" en les dues llengües oficials "que no podran ser inferiors al 25% en un i altre cas". La Nota feta pública pel CGPJ afegeix que, per arribar a aquesta conclusió, la Sala 5a ha analitzat el marc jurídic, la jurisprudència del Tribunal Constitucional (TC) i les dades reals d'ús d'ambdues llengües, de les que es desprèn que l'ús del castellà és "residual". El TSJC s'arroga, doncs, com si d'un legislador positiu es tractés, la facultat, que correspon a l'Administració educativa, de determinar el percentatge d'ús de les llengües vehiculars. El missatge es clar: la justícia ordinària està cansada d'esperar després de les apel·lacions del TC i del Tribunal Suprem (TS) a què la Generalitat fixi normativament aquesta proporció.

# metadata.dc.source[].value
Articles publicats en revistes (Ciència Política, Dret Constitucional i Filosofia del Dret)